Referat fra mødet i Lokalbibliografisk Udvalg Nordsjælland på Hillerød Bibliotek torsdag den 6. maj 2010 kl. 9.00 – 11.00.

Deltagere: Sys Sigurd, Hillerød, Susanne Persson, Frederikssund, Merete Carstens, Fredensborg og Eva Stennicke, Helsingør.

Afbud: Søren Roth, Helsingør og Bente Stonor, Egedal.

Referent: Eva Stennicke

Dagsorden:

1.	Godkendelse af dagsorden.  Godkendt.

2.	Godkendelse af referat fra mødet den 23. oktober 2009. Godkendt. 

3.	Helsingør Kommunes Biblioteker er på vej til at få en TING hjemmeside. /v Eva Stennicke
Følgende forklaring på TING, er hentet på DBC’s hjemmeside:

”OpenSearch er den webservice til DBC Databrønd, der gør at man kan søge i DBC Databrønd på tværs af forskellige værktyper, metadata, indhold, administrative data og andre objekter og at søgeresultatet præsenterer sig for brugeren sorteret efter facetter og rankeret. 
OpenSearch søgeteknologien er udviklet i TING-partnerskabet mellem KKB, ÅKB og DBC og er den anvendte søgeteknologi bag Københavns og Århus kommuners bibliotekers nye hjemmesider samt den søgeteknologi, det nye nationale børnesite, Pallesgavebod.dk anvender. Professionshøjskolernes fælles databrønd, som er under udvikling vil også være baseret på DBC databrønd.”

Helsingør Kommunes Biblioteker er gået med i projektet, og regner med at åbne det nye website om få måneder (september 2010). 
Eva viste Københavns og Århus hjemmesider. Det handler i høj grad om brugervenlighed. Ligesom i Google er der kun ET søgefelt og som beskrevet på DBC’s hjemmeside søger brugerene samtidig både i databasen og i tekster på hjemmesiden. Det enkelte bibliotek afleverer sine poster til databrønden. Når man søger på bibliotekets hjemmeside, er det kun posterne fra eget bibliotek man ser. Fakta Link, FilmStriben mm. bliver tilgængelige, ligesom der arbejdes for at e-reurserne formidles ad denne vej. Hvilke hits den enkelte bruger får, afhænger af bestanden på hendes bibliotek og af hvilke online tilbud det pågældende bibliotek abonnerer på. 

Søger man f.eks. på Vanløse på KKB’s hjemmeside, hvor der ligger lokalbibliografiposter, kommer der udover de lokalbibliografiske poster, en rubrik med Kender du Rådhusbiblioteket. Der kunne jo være en tekst og henvisning til www.lokalbibliografi.dk 

På TING hjemmesiden vises søgeresultatet sorteret efter facetter og rankeret. Det betyder at en søgning på Vanløse skoler giver resultatet 120 poster, hvoraf de 42 handler om Katrinedals Skole, de 21 om Rødkilde Skole og så fremdeles. Ligesom på www.lokalbibliografi.dk kan materialet ikke bestilles/reserveres og er derfor markeret med en gul knap. 

Der skal efter mødedeltagernes mening udarbejdes en bedre forklaring til brugeren om, hvad man gør, når der er en gul knap. I KKB’s base vises 

trykkeåret ikke på tidsskriftsartiklerne. Mødedeltagerne anså det for en børnesygdom, især fordi samme problem gjorde sig gældende for de lokalbibliografiske poster i Netpunkt dengang posterne blev søg- og visbare der. 
Som det fremgår er det på en TING hjemmeside slut med flere felter, kommansøgning og afgrænsning på nye og gamle kommuner. 

Mødedeltagerne afsluttede punktet med at konkludere: At de lokalbibliografiske poster fra Nordsjælland skal være søgbare sammen med Helsingør Biblioteks øvrige poster fra søgefeltet på TING hjemmesiden. Fordelen er at posterne, ligesom i Netpunkt og bibliotek.dk er umiddelbart søgbare og er der hvor brugerne og bibliotekarerne er. Vi henstiller samtidig til at den lokalbibliografiske søgeside på www.lokalbibliografi.dk opretholdes x antal år, også fordi det er her bibliotekerne i Nordsjælland linker til. Ved kun at have posterne i TING mister brugeren muligheden for den præcise søgning f.eks. på gamle eller nye kommuner. Man skal huske at der fortsat i lokalbibliografien er mange indskannede poster uden den form for emneord, som anvendes i dag, hvorfor sortering efter facetter ikke kan forventes at blive helt perfekt.

4.	Lokalbibliografien på www.lokalbibliografi.dk, i Netpunkt og Bibliotek.dk v/ Eva Stennicke
Overgang til TING i Helsingør forandrer intet i forhold til at de godt 28.500  lokalbibliografiske poster fra Nordsjælland fortsat kan søges både på i Nepunkt og bibliotek.dk (begge steder med bestilfunktion) og på www.lokalbibliografi.dk

Fra sidste referat gentages forklaringen omkring de lokalbibliografiske poster i Netpunkt, bibliotek.dk og www.lokalbibliografi.dk
  
I Netpunkt og bibliotek.dk ligger de sammen med lokalbibliografiske poster fra en stor del af det øvrige Danmark, totalt  252.000 poster (maj 2010).
 
På http://www.helsbib.dk/tilbud/lokalhistorie/lokalbibliografi/tss/index.asp
findes en opdateret liste over de lokalhistoriske tidsskrifter, som indekseres til lokalbibliografien. På nær nogle enkelte årbøger, som indekseres mere eller mindre fuldstændigt i Artikelbasen, er lokalbibliografien den eneste base, som indekserer disse tidsskrifter. Der var (også på mødet 6/5 2010) enighed om, at artiklerne i de lokalhistoriske tidsskrifter ofte opsamler og bringer ny viden, som man ikke finder andre steder. Derfor opfordres bibliotekerne til at holde øje med listen og sende lokalhistoriske tidsskrifter til Eva – enten fordi titlen helt mangler, eller fordi man ligger inde med numre, som endnu ikke er indekserede. Samtidig opfordres biblioteker, som p.t. ikke lader områdets lokalhistoriske tidsskrift indgå i samlingen, til at begynde på dette. For ”holder” man ikke tidsskriftet, kan man jo heller ikke 

vise låneren det, når hun har fundet en henvisning i lokalbibliografien. 
http://netpunkt.dk I Netpunkt ligger de lokalbibliografiske poster sammen med alle andre poster. Man kan i rulleboksen nederst til højre vælge en bestemt base, herunder DLB og så igen afgrænse på amt (men ikke på kommune). 
I Danbib arbejder man med fænomenet klyngeposter. Det betyder, at den autoriserede bibliotekskatalogisering altid ligger forrest – det er den vi ser, 
når vi søger. Inde bagved ligger andre poster, som matcher den 

autoriserede. Derfor kan man godt søge f.eks. på Esrum Kanal og ikke forstå, hvorfor xx post er kommet frem (der står da ikke noget om Esrum 
Kanal). Men det skyldes, at den lokalbibliografiske post, hvor jeg f.eks. har 
skrevet ”side 35-40: Esrum Kanal” ligger inde bag den post, som umiddelbart kommer frem. Vil man se de øvrige poster i klyngen, skal man se posten i formatet ”DanMarc til kopiering” og under posten klikke på ”Øvrige poster i klyngen”.
Hvis der ikke er lokaliseringsoplysninger knyttet til en post, går bestillingen til Helsingør Bibliotek, som foretager det fornødne. I tilfælde af dobbeltposter, får biblioteket besked på at bestille på en anden post. I andre tilfælde tager vi en kopi eller foreslår, at man kontakter det formodede ejer-bibliotek – som måske bare ikke har indberettet materialet, men gerne vil tage en kopi eller udlåne. Det er klart, at hvor det er muligt, tilrettes de lokalbibliografiske poster, så de så vidt muligt matcher de autoriserede.  
Da Netpunkt og bibliotek.dk er 2 sider af samme sag, møder borgerne de lokalbibliografiske poster, når de søger på bibliotek.dk. Her ligger posterne søg- og bestilbare sammen med alle andre poster, men desværre uden mulighed for en lokalbibliografisk afgrænsning. 

På mødet 6/5 var vi fortsat enige om, at det er utroligt vigtigt at være med, hvor det sker, Nepunkt, bibliotek.dk og TING. Lokalbibliografiposterne er alt for vigtige til at de skal havne på en server i et ukendt hjørne. 

5.	Kort orientering om PAL (Praktisk Arbejdende Lokalbibliografiredaktører) v/Eva Stennicke
Det berammede møde i PAL i marts 2010 blev aflyst på grund af manglende deltagelse. 
På ABM-temadagen 9/3 i København havde Tove Michelsen (Aalborg), Jørgen Gram Christensen (Vejle) og Karen Sejerø (Kbh.) talt om en evt. ny struktur for PAL. Måske skulle man/vi forsøge at skabe et bredere udvalg, ie. Et ABM-biblioteksudvalg – dvs. et formaliseret fagudvalg under BF med en medlemsskare, der ikke kun talte lokalbibliografiredaktører, men alle bibliotekarer, der arbejder med lokalbibliografi/arkivvæsen/historie/lokalhistorie/ABM osv. 
I en mail-korrespondance havde Karen Sejerø skrevet ”jeg skal nok spille ud”. Udvalget opfordrede derfor Eva til at kontakte hende, fordi man fandt ideen om et bredere udvalg god.

6.	Markedsføring
Punktet blev kort. Det er vigtigt at huske lokalbibliografien og huske at fortælle om den i den daglige formidling af litteratur til slægtsforskere og lokalhistoriske interesserede.

7.	Gensidig orientering
I løbet af 2011 holder Susanne Persson op med at arbejde (efterløn). Med henblik på valg af ny lokalbibliografikontaktpersoner til udvalget indbyder Eva i det tidlige forår 2011 til et møde i Helsingør. Det er klart at der kommer flere relevante punkter på dagsordenen end det ene. 

8.	Evt. 
Næste møde holdes den 3/11 2010 på Kulturværftet i Helsingør. Tidspunkt 9-11.